Na temelju članka 95. stavka 2. Zakona o komunalnom gospodarstvu ( “ Narodne novine“ br. 68/18, 110/18 i 32/20), u vezi s odlukom Ministarstva graditeljstva i prostornog uređenja Odluke o n nastupanju posebnih okolnosti KLASA: 804-08/20-01/1, URBROJ: 531-01-20-1 od 20. ožujka 2020. godine i članka 30. Statuta Općine Vladislavci („Službeni glasnik“ Općine Vladislavci broj 03/13, 3/17 i 2/18), Općinsko vijeće Općine Vladislavci na svojoj 23. sjednici, održanoj dana 15. svibnja 2020. godine, donijelo je

**ODLUKU** **O PRIVREMENOM OSLOBAĐANJU**

**OD PLAĆANJA KOMUNALNE NAKNADE**

**NA PODRUČJU OPĆINE VLADISLAVCI**

**Članak 1.**

Zbog nastupanja posebnih okolnosti u uvjetima proglašene epidemije bolesti COVID-19, uzrokovane virusom SARS-CoV-2 na području Republike Hrvatske koje se nije moglo predvidjeti i na koje se nije moglo utjecati, a koje ugrožavaju život i zdravlje građana, imovine veće vrijednosti, narušavaju gospodarsku aktivnost i uzrokuju znatnu gospodarsku štetu, privremeno se oslobađaju od plaćanja obveznika komunalne naknade za poslovni prostor i građevinsko zemljište koja služe obavljanju poslovne djelatnosti na području Općine Vladislavci koji obavljaju djelatnosti čije je obavljanje zabranjeno sukladno Odluci stožera Civilne zaštite Republike Hrvatske o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja („Narodne novine“ broj 32/20 i 48/20).

**Članak 2.**

Oslobođenje od plaćanja komunalne naknade određuje se od 2. kvartala 2020. godine za razdoblje od 1. travnja do 30. lipnja 2020. godine, koji dospijeva 1. svibnja 2020.godine.

Ukoliko se posebne okolnosti nastave i protekom navedenog razdoblja, oslobođenje od plaćanja komunalne naknade traje dok traju posebne okolnosti.

**Članak 3.**

Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 363-03/20-02/01

URBROJ: 2158/07-01-20-02

Vladislavci, 15. svibnja 2020.

Predsjednik

Općinskog Vijeća

Krunoslav Morović